Njattyela Sreedharan

Njattyela Sreedharan (; Thalassery, Kerala, 1938ko abenduaren 20a – ibidem, 2025eko abuztuaren 13a) indiar lexikografoa izan zen. Lau hizkuntza drabidiko nagusietako (malabarera, kannada, tamilera eta telugua) hiztegi bat osatzeagatik da ezaguna. 

 Bizitza 
Sreedharan Thalasseryn jaio zen, orduko Madras probintzian, Britainiar Rajen, 1938ko abenduaren 20an. Laugarren mailan zegoela, eskola utzi zuen eta beedi zigarroak ekoizten zuen tokiko lantegi batean hasi zen lanean. 1984an hiztegia biltzeari ekin zion, eta 1994an, lanetik erretiratu zen eta denbora guztia hiztegigintzari eskaini zion. 2025eko abuztuaren 13an hil zen bere etxean, 86 urte zituela.

 Lan hautatuak 

 Malayalam–Tamil Nikhandu (2012)
 Chathur Dravida Bhasha Nighandu (2020)
 Chathur Dravida Bhasha Padaparichayam (2023)
 Ormakalude Thirayattam (autobiografia, 2024)

Chathur Dravida Bhasha Nighandu digitalizatu eta Samam Four-Language Dictionary izenburupean argitaratu zen 2024an, Indic Digital Archive Foundation eta Malayalam Mission erakundeko Karnatakako adarraren arteko lankidetzari esker.

 Sariak 

 2022: Hizkuntzalaritza Drabidikoaren Elkartearen Hermann Gundert saria (hiztegi onenaren kategorian)
 2023: Food4Thought Foundation erakundearen Indiako 5. Irakurketa Olinpiadako Epaimahaiaren Sari Berezia

 Erreferentziak 

 Kanpo estekak 

Kategoria:Indiako hizkuntzalariak
Kategoria:Gizon hizkuntzalariak
Kategoria:Lexikografoak
Kategoria:XX. mendeko indiarrak
Kategoria:XXI. mendeko indiarrak